**Cesvaines novada domes saistošie noteikumi Nr.1**

Cesvainē, 2020. gada 23.janvārī

(sēdes protokols Nr.2,3.§)

**Cesvaines novada pašvaldības 2020.gada budžets**

Izdoti saskaņā ar likuma „Par pašvaldībām” 21. panta pirmās daļas 2.punktu, likuma „Par pašvaldību budžetiem” 16.,17.pantu

1. Apstiprināt Cesvaines novada pašvaldības 2020. gada pamatbudžeta ieņēmumu plānu 4 122 717 *euro* apmērā saskaņā ar 1. pielikumu.

2. Apstiprināt Cesvaines novada pašvaldības 2020. gada pamatbudžeta izdevumu plānu 4 221 275 *euro* apmērā saskaņā ar 2. pielikumu.

3. Apstiprināt Cesvaines novada pašvaldībā saņemto ziedojumu atlikumu 6 728 *euro* apmērā uz 2020. gada 1.janvāri.

4. Cesvaines novada dome un pašvaldības iestādes saņemtos ziedojumus izlieto saskaņā ar Cesvaines novada domes lēmumu.

5. Apstiprināt pašvaldības finansējumu, neieskaitot valsts mērķdotāciju, 213 182 *euro* izglītības iestāžu un daļējai interešu izglītības programmu pedagogu darba samaksai un valsts sociālās apdrošināšanas obligātajām iemaksām:

5.1. Cesvaines vidusskolai – 33 579 *euro* apmērā;

5.2. Cesvaines pirmsskolai “Brīnumzeme” –131 684 *euro* apmērā;

5.3. Cesvaines Mūzikas un mākslas skolai - 47 919 *euro* apmērā.

6. Domei, nākamā mācību gada sākumā, pamatojoties uz izglītības iestāžu vadītāju sniegto informāciju, ir tiesības mainīt 6. punktā noteikto finansējumu.

7. Noteikt, ka pašvaldības kapitālsabiedrību “Cesvaines siltums” un “Cesvaines komunālie pakalpojumi” iespējamā peļņa par 2019. pārskata gadu ieguldāma kapitālsabiedrību attīstībā.

8. Noteikt, ka dome ir tiesīga pieņemt lēmumu par līdzfinansējumu sporta aktivitātēm no Cesvaines Kultūras nama budžeta sadaļas “Subsīdijas un dotācijas” saskaņā ar domes 2018.gada 21.februāra Noteikumiem par pašvaldības atbalstu sporta veicināšanai.

9. Lēmumu par līdzekļu izlietošanu neparedzētiem izdevumiem pieņem pašvaldības dome.

10. Pašvaldības iestāžu vadītāji piecu darba dienu laikā pēc pašvaldības gada budžeta vai tā grozījumu pieņemšanas sagatavo un apstiprina iestādes plānoto izdevumu tāmi un iesniedz domes Finanšu un grāmatvedības nodaļā.

11. Iestāžu vadītāji piešķirto līdzekļu ietvaros nodrošina pašvaldības budžeta līdzekļu efektīvu un racionālu izlietojumu atbilstoši tāmēs plānotajam, lai nodrošinātu attiecīgo funkciju izpildi.

Domes priekšsēdētājs V.Špats